बुढ़ापा जीवन की अनिवार्य शर्त है। जीवन का यह समय ऐसा होता है कि जिसमें संचय का अवसर नहीं होता, केवल व्यय ही करना होता है। इस व्यय के लिए आवश्यक संचय युवावस्था से ही करना होता है। भारतीय संस्कृति में माॅ -बाप अपने बच्चों को पाल-पोष कर बढ़ाकर यह मानने लगते है कि उन्होंने अपने बच्चों पर बहुत उपकार किया है, इस उपकार के बदले में उनकी सारी आशाएॅं, आकाॅंक्षाएॅ बच्चों पर केन्द्रित हो जाती हैं। इसका परिणाम यह होता है कि उनके स्वयं के सारे सपने, अरमान कहीं खो जाते है, उनकी स्वतंत्र सोच नहीं रह जाती है। जब वे 60 वर्ष या अधिक के होने लगते है तो उनके पास स्वयं का काम नहीं हो तो उनके समझ ही नहीं आता कि जीवन को अब कैसे जीना है, दुनियाॅ को कैसे देखना हैं ? इसके लिए वृद्धों को संतानो से अपेक्षा छोड़कर सेवानिवृत्त होेने के बाद का जीवन भी आत्मनिर्भर होकर, स्वास्थ्य, आर्थिक,सामाजिक, मानसिक रूप से मजबूत रहकर जीना चाहिये।